ตลท.สั่งพักซื้อขาย “บล.เออีซี” พบเงินกองทุนขาดสภาพคล่องเกิน 5 วัน
ตลท.สั่งพักซื้อขาย "บล.เออีซี" พบเงินกองทุนขาดสภาพคล่องเกิน 5 วัน
ตลท.สั่งพักซื้อขาย "บล.เออีซี" พบเงินกองทุนขาดสภาพคล่องเกิน 5 วัน
25 พ.ค. 2563

ตลาดหลักทรัพย์แห่งประเทศไทย (ตลท.) ขึ้นเครื่องหมาย H หลักทรัพย์บล.เออีซี (AEC) ตั้งแต่เวลา 10.10 น. ของการซื้อขายรอบเช้าวันนี้ (25 พ.ค.) เนื่องจากได้รับแจ้งจากสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เมื่อวันที่ 25 พฤษภาคม 2563 ว่า AEC มีเงินกองทุนสภาพคล่องสุทธิ (NC) ต่ำกว่าศูนย์ติดต่อกันเกิน 5 วันทำการ จึงเป็นเหตุให้บริษัทต้องระงับการดำเนินธุรกิจตามเกณฑ์ของสำนักงาน ก.ล.ต. และขอให้บริษัทชี้แจงการดำเนินการเพื่อแก้ไขปัญหาดังกล่าว
ทั้งนี้ ข้อมูลดังกล่าวกระทบต่อฐานะการเงินของบริษัทอย่างมีนัยสำคัญ รวมถึงความสามารถในการประกอบธุรกิจของบริษัทในฐานะบริษัทหลักทรัพย์ ตลาดหลักทรัพย์ฯ จึงขึ้นเครื่องหมาย “H” หลักทรัพย์ของ AEC เพื่อห้ามการซื้อขายหลักทรัพย์ของบริษัท จนกว่าตลาดหลักทรัพย์ฯจะได้รับทราบคำชี้แจงจากบริษัทในเรื่องดังกล่าวอย่างครบถ้วนชัดเจน
 
 